Държавен вестник, бр. 81, 2011 г., стр. 31

БРОЙ  81	
Д Ъ Р Ж А В Е Н  В Е С Т Н И К 	
СТР.  31  
номерираните места на пейките, а когато 
няма номерирани места на пейките – по 0,7 m 
на един човек.
Чл. 101. Евакуационните изходи от пре­
местваемите обекти с гъвкаво покритие са 
с широчина не по-малка от широчината на 
пътеките (проходите), водещи към тях.
Чл. 102. Не се разрешава поставянето на 
допълнителни завеси и драперии по дължина­
та или напречно на евакуационните пътища.
Раздел III
Вътрешно и сценично обзавеждане
Чл. 103. Елементите на вътрешното об­
завеждане се закрепват към основната или 
подовата конструкция, без да се намалява ши­
рочината на евакуационните изходи и пътища.
Чл. 104. Декорите на сцената, завесите и 
драпериите трябва да отговарят на клас по 
реакция на огън най-малко С.
Чл. 105. Не се разрешава съхраняване на 
горими вещества и материали в простран­
ството, обособено под трибуните.
Чл. 106. Кошчетата за отпадъци трябва да 
са изработени от негорими материали и да 
имат затварящи се капаци.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Возим пожарогасител“ е пожарогаси­
тел, предназначен за ръчно придвижване и 
обслужване и който има обща маса, по-го­
ляма от 20 kg.
2. „Носим пожарогасител“ е пожарогаси­
тел, който е предназначен да бъде носен и 
обслужван на ръка и който в готовност за 
работа има маса не по-голяма от 20 kg.
3. „Огневи работи“ са дейности, свързани 
със заваряване, наваряване, запояване и рязане 
на метали и техните сплави при използване 
на заваръчни уредби, съоръжения и абразивни 
машини и инструменти, течни горива, както 
и топенето (загряването) на битуми, смоли и 
други подобни, с употребата на твърдо, течно 
и газообразно гориво. 
4. „Обекти“ са всички недвижими имоти, 
в т.ч. поземлени имоти, сгради и самостоя­
телни обекти в тях, съоръжения, инсталации 
и преместваеми обекти с гъвкаво покритие.
5. „Пожарогасител“ е устройство, съдържа­
що пожарогасително вещество, което може да 
бъде изтласкано под въздействието на вътреш­
но налягане и да бъде насочено към пожара.
6. „Работещ“ е всяко лице, което е наето 
от работодател, както и лице, което работи 
за себе си, включително обучаващите се или 
стажантите – за времето на обучение, стаж 
и практика.
7. „Ръководители“ са лица, които изпълня­
ват функции, свързани с ръководство или уп­
равление, или които представляват държавни 
органи, организации, юридически лица или 
физически лица.
8. „Постоянни места за извършване на 
огневи работи“ са специално определени за 
тази цел помещения, части от помещения или 
открити площадки.
9. „Временни места за извършване на огневи 
работи“ са места, в които се извършват огневи 
работи извън определените постоянни места.
10. „Изправно състояние“ е състояние, при 
което уредите, средствата, съоръженията, 
инсталациите, системите и техните елементи 
отговарят на изискванията на техническата 
документация на производителя и са рабо­
тоспособни.
11. „Отговорници по ПБ“ са лицата, които 
създават организация и осъществяват контрол 
за спазване на правилата и нормите за ПБ 
съгласно чл. 6. 
12. „Преместваеми обекти с гъвкаво покри­
тие“ са преместваеми увеселителни обекти 
и преместваеми обекти за търговски и други 
обслужващи дейности по смисъла на чл. 56 
ЗУТ (предназначени за циркове, представле­
ния, заседания, празненства, спортни дейности 
и др.), които имат меко покривало и които се 
поставят върху площ, по-голяма от 75 m2. Към 
преместваемите обекти с гъвкаво покритие 
не се отнасят палатките за къмпинг или за 
санитарни цели.
13. „Акредитирани лица“ са лица, получи­
ли акредитация по реда на Регламент (ЕО) 
№ 765/2008 на Европейския парламент и на 
Съвета от 9 юли 2008 г. за определяне на 
изискванията за акредитация и надзор на 
пазара във връзка с предлагането на продукти 
и за отмяна на Регламент (ЕИО) № 339/93.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се издава на основание 
чл. 91б, ал. 6 от Закона за Министерството 
на вътрешните работи.
§ 3. Изискванията на чл. 14 се изпълняват 
в двегодишен срок от влизането в сила на 
наредбата. 
§ 4. Отменя се Наредба № I-209 от 2004 г. 
за правилата и нормите за пожарна и аварийна 
безопасност на обектите в експлоатация (ДВ, 
бр. 107 от 2004 г.).
§ 5. Контролът по изпълнението на на­
редбата се извършва от органите за ПБЗН, 
осъществяващи държавен противопожарен 
контрол.
Министър на вътрешните работи: 
Цв. Цветанов
Министър на регионалното развитие
и благоустройството: 
Л. Павлова